1912 ඔක්තෝබරයේ දිනක ඇය ලංකාවට පා තැබුවාය. සර් පොන්නම්බලම්ගේ සුඛස්ථාන් මන්දිරයේ ඇයට නැවතීමට ලැබුණි. එහි සිටි කාලයේ දී ඇය දෙමළ භාෂාව ද උගත්තාය. එවකට ලංකාවේ අධ්‍යාපනය භාරව සිටි නිලධාරියා හමු වී සාකච්ඡාවක් ද කර තිබේ. පසුව ඇය යාපනය බලා පිටත් වූවාය. රාමනාදන් විද්‍යාලය පිහිටා තිබුණේ යාපනේ ඉන්දුවිල්හි අක්කර 25ක භූමි භාගයකය. අධ්‍යාපනය දෙමළ සහ ඉංග්‍රීසි මාධ්‍යවලින් විය. විදුහල්පතිනිය ලෙස ඇය හැඳින්වූයේ ෆ්ලොරන්ස් එම්රි යනුවෙනි. යාපනේ ජීවත් වීමට පැමිණි ඇයට මුහුණ දීමට සිදුවූයේ සම්පූර්ණයෙන්ම වෙනස් සංස්කෘතියකටය. දරුවන්ගේ හැසිරීම, කෑම බීම ආදිය සම්පූර්ණයෙන් වෙනස් විය. ඇය ද මස් මාංශයෙන් තොර ආහාරයකටත්, මත්පැනින් සහ දුම්බීමෙන් ඉවත්වීමටත් පුරුදු වූවාය. ඇය තමාගේ අලුත් ජීවිතය ගැන පැරණි මිතුරා වූ යේට්ස්ට ද වරින්වර ලීවාය. විදුහල්පතිනිය ලෙස ඇයට ගුරුවරුන්, සේවකයන්, රෝගී ශිෂ්‍යාවන් ගැන සොයා බැලීමටත් විද්‍යාල භූමිය අධීක්ෂණය කිරීමටත්, මුදල් පාලනය කිරීමටත් සිදුවිය. ඇය යේට්ස්ට් ලියා යැවුයේ තමා කුඩා රාජ්‍යයක් පාලනය කරන බවයි.
රාමනාදන් විද්‍යාලයේ විදුහල්පතිනිය හැදින්වූයේ කිනම් නමකින්ද?
ෆ්ලොරන්ස් එම්රි